لحماية لفرانساوية على لمغريب (ب لفرانساوية: Protectorat français au Maroc)، اللي تسما تا لإستعمار لفرانساوي على لمغريب، كان هو النظام اللي طبقاتو فرانسا على لبلايص د لمغريب اللي حتلاّتهم من 30 مارس 1912 ل 2 مارس 1956. بدات لحماية لفرانساوية على لمغريب نيشان ما بين ما تسينات لمعاهدة د لحماية ما بين السلطان مولاي حفيظ ولحكومة د فرانسا ف 1912. قسّمات هاد لمعاهدة لمغريب لبزّاف ديال الطراف، و عطات لفرانسا لحق باش تحكم لوسط د لمغريب (من لمنطقة د عرباوة ف الشمال تال حدا طرفاية ف لجنوب وحتى لمنطقة السعيدية وبركان فالشرق). الجوايه لاخرين (بحال الريف من زايو حتى لتطوان) كانو تابعين للحماية الصبليونية، إلا لمدينة ديال طنجة، اللي كان عندها وضع دولي، و كانو تيسيّروها 7 د لبلدان.